CONFERINȚA INTERNAȚIONALĂ C 65 – CLUJ-NAPOCA

CONFERINȚA INTERNAȚIONALĂ C 65 – CLUJ-NAPOCA

În perioada 12-17 noiembrie 2018, cu prilejul sărbătoririi a 65 de ani de existență și activitate academică neîntreruptă în ingineria construcțiilor, Facultatea de Construcții din cadrul Universității Tehnice din Cluj-Napoca a inițiat o Sesiune aniversară C65, care a reunit personalități atât din țară, cât și din străinătate.

Cu acest prilej, s-a desfășurat Conferința Internațională C65 „Tradiție și inovare – 65 de ani de construcții în Transilvania”, care a prilejuit participanților un schimb de idei, opinii, realizări și proiecte de viitor, pentru a putea contribui astfel la dezvoltarea și modernizarea învățământului românesc în domeniul construcțiilor, încât acesta să se situeze în rândul școlilor de elită internațională, atât prin educație, cât și prin activitatea de cercetare și dezvoltare.

Dând curs invitației de a participa la această sărbătoare profesională jubiliară, fiind unul din absolvenții celei de a treia serii, trebuie să mărturisesc, cu toată sinceritatea, că această manifestare și-a atins ținta și m-am simțit onorat când, din partea AGIR, Președintele Mihai Mihăiță mi-a încredințat să ofer Facultății de Construcții o Diplomă de Excelență și Placheta reprezentativă AGIR, în calitate de purtător de cuvânt.

Prof.univ. GHEORGHE P. ȚICLETE

Contents